
[bookmark: _Hlk158800753][bookmark: _Hlk158723628]Općeg programa poticanja razvoja poduzetništva Grada Osijeka

Obrazloženje

Pravni temelj

	Člankom 10. Zakona o državnim potporama (Narodne novine br. 47/14 i 69/17) utvrđeno je da se potpore male vrijednosti dodjeljuju u skladu s važećom uredbom Europske unije kojom se uređuju potpore male vrijednosti. 
	Člankom 10. točkom 3. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  utvrđeno je da su nositelji mjera i instrumenata razvoja malog gospodarstva jedinice područne (regionalne) i lokalne samouprave. 
[bookmark: _Hlk161922552]	Člankom 11. stavkom 2. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  utvrđeno je da jedinice lokalne (regionalne) samouprave izrađuju vlastite programe i planove, pripremaju informacijsko-dokumentacijske podloge za pripremu strateških i drugih akata, predlažu razvojne projekte, prate analiziraju i izvještavaju o provedbi projekata poticajnih mjera iz svog djelokruga
	Člankom 19. točkom 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst) utvrđeno je da Gradsko vijeće u okviru samoupravnog djelokruga donosi opće i druge akte kojima uređuje pitanja iz samoupravnog djelokruga Grada Osijeka. 

Razlozi upućivanja prijedloga i ocjena stanja
U skladu s aktualnim zakonodavnim okvirom jedinice lokalne samouprave imaju ovlasti dodjeljivati potpore male vrijednosti poduzetnicima na temelju programa. U skladu s navedenim, a u svrhu utvrđivanja okvira za primjenu mjera gospodarske politike usmjerenih stvaranju poduzetničke klime koja je poticajna za ukupni gospodarski i društveni razvoj Grada Osijeka izrađen je Prijedlog Općeg programa poticanja razvoja poduzetništva Grada Osijeka.
Opći cilj ovog prijedloga programa poticaja za razvoj poduzetništva je jačanje  konkurentnosti poduzetnika koji djeluju u Gradu Osijeku te predstavljaju osnovu za razvoj lokalnog gospodarstva, ali i lokalne zajednice u cjelini. Pozitivno poslovno okruženje usmjereno je prema povećanju zaposlenosti, privlačenju investicija, pristupu kapitalu te dostupnosti potrebne poduzetničke infrastrukture. Program je usmjeren povećanju broja poduzetničkih pothvata, povećanju učešća proizvoda visoke tehnološke intenzivnosti, kao i povećanju broja rastućih poduzeća.
[bookmark: _Hlk158815842]Grad Osijek je i do sada poticao razvoj poduzetništva kroz provedbu mjera iz Općeg programa poticanja razvoja poduzetništva na području Grada Osijeka (Službeni glasnik Grada Osijeka br. 11/15, 4/17, 14/17, 22/18, 4/19, 8A/19-pročišćeni tekst, 3/20 i 7/22). S ciljem nastavka poticanja razvoja poduzetništva u novom prijedlogu Općeg programa poticanja razvoja poduzetništva Grada Osijeka sadržane su i mjere iz prethodnog programa koje su bile provedive i opravdane te su predložene nove mjere u skladu s iskazanim potrebama obavljanja poduzetničkih aktivnosti, kao i  aktualnim gospodarskim prilikama. Dosadašnji Program donesen je 2015. godine te je protekom vremena imao veći broj izmjena i dopuna, što je i jedan od razloga da se nakon gotovo deset godina donese novi program u skladu s važećim zakonodavnim okvirom kojemu je svrha omogućiti postojećim i potencijalnim korisnicima, odnosno poduzetnicima pokretanje i obavljanje poduzetničke aktivnosti u konkurentnom i transparentnom sustavu poticajnih mjera i olakšica. 
Uz navedeno glavni i osnovni razlog za donošenje novog programa potpora za poticanje razvoja poduzetništva je nova uredba Europske komisije o potporama male vrijednosti, a kojom  se utvrđuju pravila o  manjim iznosima državnih potpora („de minimis” potpore) koje su izuzete iz nadzora državnih potpora jer se smatra da ne utječu na tržišno natjecanje i trgovinu na unutarnjem tržištu Europske unije (EU) te je ova uredba temelj za dodjelu bespovratnih potpora male vrijednosti, odnosno de minimis potpora.
Potpore male vrijednosti ili de minimis potpore su potpore poduzetnicima koje jedinice lokalne samouprave mogu dodjeljivati u skladu s važećim zakonodavnim okvirom te poštujući pravila koja su utvrđena Uredbom Europske komisije, a glavne odlike su da potpore male vrijednost: 
[bookmark: _Hlk158886755]•	iznosom ne narušavaju ili ne prijete narušavanju tržišnog natjecanja
•	ne utječu na trgovinu između država članica Europske unije
•	ne predstavljaju državne potporu
[bookmark: _Hlk158888957]•	imaju definiran prag vrijednosti njihove dodjele koji se odnosi na trogodišnje razdoblje
•	moraju biti evidentirane u Registru potpora.

[bookmark: _Hlk158813251]Do kraja 2023. godine na snazi je bila Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L 352/1) te su se sukladno potpore male vrijednosti u sklopu dosadašnjeg Općeg programa potpora poduzetnicima dodjeljivale u skladu s pravilima navedene uredbe. 
Europska komisija je 13.12. 2023. usvojila Uredbu Komisije (EU) 2023/2831 o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831) kojom se od 1.siječnja 2024.godine iznos de minimis potpora – potpora male vrijednosti povećava na 300.000,00 eura po jednom poduzeću tijekom tri godine dok je Uredbom Komisije (EU) br. 1407/2013 od 18. prosinca 2013.  gornja granica de minimis potpora iznosila 200.000,00 eura po poduzeću u trogodišnjem razdoblju. 
Predloženi program sadrži opće odredbe, korisnike programa, zabranu dodjele potpora, nositelje programa, područja programa, sredstva za provedbu mjera, provedbu mjera iz programa koje predstavljaju potporu male vrijednosti te prijelazne i završne odredbe. 
[bookmark: _Hlk158816740]U skladu s Planom savjetovanja s javnošću za 2024. Grada Osijeka (Službeni glasnik Grada Osijeka br. 19./23, 5/24 i KLASA: 024-03/23-01/15, URBROJ: 2158-1-02-24-13 od 13. ožujka 2024.) Nacrt Općeg programa poticanja razvoja poduzetništva Grada Osijeka bio je na javnom savjetovanju u vremenu od 28. ožujka 2024. do 27. travnja 2024.
U vrijeme savjetovanja __________

Procjena sredstava potrebnih za provođenje akta te način njihova osiguranja
Za donošenje ovog programa nisu potrebna financijska sredstva.
Sredstva potrebna za provedbu mjera iz ovoga programa osigurat će se svake godine u skladu s proračunskim mogućnostima Grada Osijeka te iz drugih izvora.

U skladu s navedenim predlaže se Gradskom vijeću Grada Osijeka da se donese Opći program poticanja razvoja poduzetništva Grada Osijeka koji u prijedlogu glasi:
























Na temelju članka 34. stavka 1. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 11/13, 12/17, 2/18, 2/20, 3/20, 4/21, 5/21-pročišćeni tekst) Gradonačelnik Grada Osijeka dana ______ 2024.  donosi


Z A K LJ U Č A K

o utvrđivanju 
[bookmark: _Hlk150507483][bookmark: _Hlk150516202]Prijedloga Općeg programa poticanja razvoja poduzetništva Grada Osijeka



I.

	Utvrđuje se Prijedlog Općeg programa poticanja razvoja poduzetništva Grada Osijeka te isti dostavlja Gradskome vijeću Grada Osijeka na razmatranje i donošenje.


II.

	Potrebna obrazloženja na sjednici Gradskoga vijeća dat će mr. sc. Igor Medić, dipl. oec., pročelnik Upravnog odjela za gospodarstvo.

[bookmark: _Hlk161657170]KLASA: 302-02/21-01/1
URBROJ: 2158-1-
Osijek,  _________  2024.

GRADONAČELNIK
									  Ivan Radić, mag. oec.














Na temelju članka 10. Zakona o državnim potporama (Narodne novine br. 47/14 i 69/17), članka 10. točke 3. i članka 11. stavka 2. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst) Gradsko vijeće Grada Osijeka na ____  sjednici održanoj ___________ 2024. godine donijelo je:


Opći program 
poticanja razvoja poduzetništva Grada Osijeka 



I. OPĆE ODREDBE

Članak 1.

Općim programom poticanja razvoja poduzetništva na području grada Osijeka (u daljnjem tekstu: Program) uređuju se svrha i ciljevi programa te korisnici i nositelji za provedbu mjera, područja programa, sredstva za realizaciju mjera te provedba mjera koje predstavljaju potporu male vrijednosti.
Mjere koje predstavljaju potporu male vrijednosti provodit će se u skladu s pravilima Uredbe Komisije (EU) 2023/2831, od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831).
Članak 2.
Svrha Programa je stvaranje uvjeta za poduzetničku klimu koja je poticajna za ukupni gospodarski i društveni razvoj na području grada Osijeka.
Članak 3.
Ciljevi Programa su jačanje konkurentnog nastupa poduzetnika na tržištu, povećanje investicijskih ulaganja poduzetnika, rast zaposlenosti, poboljšanje uvjeta za financiranje poduzetnika te podizanje razine poduzetničkih znanja i vještina.
Ciljevi iz stavka 1. ovoga članka ostvaruju se primjenom mjera usmjerenih jačanju konkurentnosti poduzetnika, korištenju potporne infrastrukture za realizaciju poduzetničkih poduhvata, razvoju financijskih mjera potpore poduzetništvu te ostvarivanju stručnog obrazovanja i boljeg informiranja u poduzetništvu.

II. KORISNICI PROGRAMA
Članak 4.

Korisnici Programa mogu biti subjekti u poduzetništvu i obrtu utvrđeni zakonom kojim se uređuje poticanje malog gospodarstva kao subjekti malog gospodarstva sa sjedištem odnosno prebivalištem na području Grada Osijeka koji su u cijelosti u privatnom vlasništvu.
Iznimno, korisnici ovog programa mogu biti i gospodarski subjekti (neovisno o veličini, vlasničkoj strukturi te sjedištu odnosno prebivalištu), udruge i fizičke osobe ili drugi pravni oblici koji su ovim programom utvrđeni kao korisnici pojedinih mjera.


III. ZABRANA DODJELE POTPORA

Članak 5.

Potpore iz Programa ne mogu se dodijeliti korisnicima za sljedeće namjene: 

(a) potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;

(b) potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;

(c) potpore koje se dodjeljuju poduzetnicima u primarnoj proizvodnji poljoprivrednih proizvoda;

(d) potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:

i. ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;

ii. ako su potpore uvjetovane njihovim djelomičnim ili potpunim prenošenjem na primarne proizvođače;

(e) potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;

(f) potpore koje se uvjetuju upotrebom domaćih proizvoda ili usluga umjesto uvoznih.


Ako poduzetnik djeluje i u jednom od sektora navedenima u stavku 1. točkama (a), (b), (c) ili (d) i djeluje u jednom ili više sektora ili ima druge djelatnosti koje su obuhvaćene područjem primjene Programa, Program se primjenjuje na potpore dodijeljene u vezi s tim drugim sektorima ili djelatnostima, uz uvjet da poduzetnik na primjeren način osigura razdvajanje djelatnosti ili troškova (vođenje odvojenog knjigovodstva) tako da djelatnosti u sektorima koji su isključeni iz područja primjene Programa ne ostvaruju korist od de minimis potpore dodijeljene na temelju Programa.


IV. NOSITELJI PROGRAMA

[bookmark: _Hlk161924169]Članak 6.

Nositelj provedbe Programa Grad Osijek, nadležni upravni odjel Grada Osijeka za gospodarstvo. 

Osim Grada Osijeka i nadležnog upravnog odjela u provedbi pojedinih mjera iz Programa mogu sudjelovati i nadležna ministarstva, visoka učilišta, znanstveni instituti i znanstvene organizacije odnosno sve pravne osobe koje u sklopu važećeg zakonskog okvira imaju ovlasti provoditi programe, mjere, aktivnosti i projekte usmjerene na razvoj poduzetništva i poduzetničke infrastrukture.


V. PODRUČJA PROGRAMA

Članak 7.
1. Jačanje konkurentnosti poduzetnika
2. Razvoj poduzetničke infrastrukture
3. Financiranje poduzetništva
4. Obrazovanje i informiranje u poduzetništvu


Članak 8.

1. Jačanje konkurentnosti poduzetnika
Iz područja programa "Jačanje konkurentnosti poduzetnika" utvrđuju se sljedeće mjere: 
1.1.
	Mjera
	Potpore	za	pokretanje	gospodarskih	aktivnosti	poduzetnika početnika

	Ciljevi
	Povećanje broja gospodarskih subjekata i gospodarske aktivnosti

	Nositelji
	Grad Osijek, nadležni upravni odjel Grada Osijeka za gospodarstvo.


	Korisnici
	Subjekti malog gospodarstva sa sjedištem odnosno prebivalištem na području Grada Osijeka.
Poduzetnikom početnikom smatra se gospodarski subjekt koji je upisan u odgovarajući registar u razdoblju ne dužem od 2 godine do dana podnošenja prijave na javni poziv.


	Provedba
	Javni poziv. Potpore pri pokretanju gospodarske aktivnsti za nabavu strojeva, opreme i alata te uređenje poslovnog prostora (uključujući i unutarnje građevinske radove). Maksimalni iznos prihvatljivih troškova (bez PDV-a) u visini od 75%, a najviše do 5.000,00 eura.


	Izuzeće 
	Troškovi za kupnju vozila, mobilnih uređaja i gadgeta (naprava/uređaja), najma poslovnog prostora, troškovi osnivanja odnosno registracije i osnivački kapital za trgovačka društva, troškovi nabave rabljenih strojeva, opreme i alata nisu prihvatljivi troškovi za dodjelu potpore.




1.2.
	Mjera
	Potpore za nabavu i ugradnju strojeva i opreme

	Ciljevi
	Poticanje proizvodnje i konkurentnosti proizvoda i usluga.

	Nositelj
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.
Javnim pozivom definirati će se gospodarski subjekti koje će ova mjera obuhvatiti u skladu s registracijom glavne djelatnosti prema Nacionalnoj klasifikaciji djelatnosti 2007.- NKD 2007.

	Provedba
	Javni poziv.  Potpore za kupnju i ugradnju novih strojeva i opreme, a za obavljanje glavne djelatnosti. Maksimalni iznos prihvatljivih troškova (bez PDV-a) u visini od 50%, a najviše do 8.000,00 eura.

	Izuzeće 
	Troškovi nabave i najma prijevoznih sredstava i velikih radnih strojeva u području građevinarstva i transporta (kao što su strojevi za iskope i zemljane radove, strojevi za bušenje, strojevi za ravnanje i nabijanje zemlje i sl.) te troškovi nabave  mobilnih uređaja i gadgeta (naprava/uređaja) nisu prihvatljivi troškovi. 




1.3.

	Mjera:
	Potpore za certificiranje proizvoda i procesa

	Ciljevi
	Stvaranje povoljnih uvjeta za uvođenje i nadzor sustava upravljanja kvalitetom i certificiranje sukladnosti proizvoda prema međunarodno priznatim             standardima i normama.

	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpore za uvođenje i implementaciju sustava upravljanja kvalitetom i certificiranje sukladnosti vlastitih proizvoda prema hrvatskim i europskim normama i smjernicama, kao i za troškove nadzora nad certifikatom. Maksimalni iznos prihvatljivih troškova (bez PDV-a) u visini od 50%, a najviše do 2.000,00 eura.




1.4.

	Mjera
	Potpore tradicijskim i umjetničkim obrtima

	Ciljevi
	Očuvanje i daljnji razvoj tradicijskih i umjetničkih obrta

	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Obrtnici tradicijskih i umjetničkih obrta sa sjedištem i prebivalištem na
području grada Osijeka. Tradicijski i umjetnički obrti definirani važećim zakonodavnim okvirom o tradicijskim, odnosno umjetničkim obrtima. 

	Provedba
	Javni poziv. Potpore za nabavu strojeva, alata i opreme te uređenja poslovnog prostora (uključujući i unutarnje građevinske radove). Maksimalni iznos prihvatljivih troškova (bez PDV-a) u visini od 75%, a najviše do 4.000,00 eura.


	Izuzeće 
	Troškovi za kupnju repromaterijala, vozila i najma poslovnog prostora nisu prihvatljivi za financiranje.




1.5.
	Mjera
	Potpore za izradu projektnih prijedloga za sufinanciranje iz         
fondova Europske unije

	Ciljevi
	Učinkovito korištenje sredstava iz fondova Europske unije u svrhu rasta i razvoja poduzetnika, odnosno jačanja njihove konkurentnosti te povećati broj prijava projekata za financiranje iz EU fondova od strane subjekata malog gospodarstva. 

	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpore za izradu  projektnih prijedloga i pripreme popratne dokumentacije pri prijavi na natječaje za korištenje bespovratnih sredstava iz fondova Europske unije.  U trenutku podnošenja prijave na ovu mjeru, projekt mora biti prijavljen na neki od fondova Europske unije. Maksimalni iznos prihvatljivih troškova (bez PDV-a) u visini od 50%, a najviše do 2.000,00 eura.




[bookmark: _Hlk157511438]1.6.
	Mjera
	Potpore za izlaganje na sajmovima i odlazak na sajmove i konferencije kao posjetitelj


	Ciljevi
	Promocija poduzetništva i obrta.

	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpore za  izlaganje na domaćim i inozemnim sajmovima za troškove izložbenog prostora na sajmu, te troškove smještaja izlagača na sajmu te za posjete sajmovima i konferencijama kao posjetitelj za troškove ulaznica/kotizacija. Maksimalni iznos prihvatljivih troškova (bez PDV-a) u visini od 50% za izlagače najviše do 2.500,00 eura, a za posjetitelje najviše do 1.200,00 eura.




1.7.

	Mjera
	Potpore za digitalizaciju poslovanja

	Ciljevi
	Promocija poduzetništva i obrta, poticanje konkurentnosti proizvoda i usluga


	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpore za pokriće troškova internet oglašavanja i on line  marketinga, izradu internet stranica i internet trgovina te pokriće troškova vezanih uz uvođenje informacijskih sustava i aplikacija, kao i informatizaciju poslovnih procesa (kupnja i najam software-a), a odnose se na troškove vezano uz izradu i implementaciju aplikacija, odnosno nabavu, implementaciju, prilagodbu ili integraciju digitalnih rješenja i tehnologija u svrhu unapređenja i digitalizacije poslovnih procesa ili proizvodnje. Maksimalni iznos prihvatljivih troškova (bez PDV-a) u visini od 50%, a najviše do 4.000,00 eura.


	Izuzeće
	Nisu prihvatljivi troškovi nabave računalne opreme (hardware), uključujući instaliranje i konfiguraciju, troškovi nabave komunikacijske opreme (pametni telefoni, telefonske centrale i sl.), televizora, Hi-Fi opreme, uređaja za ispitivanje, strojeva, dronova (bespilotnih zrakoplova), tablet računala, pisača, autonomnih podvodnih ronilica, kamera i fotoaparata i dr., kao ni zakup opreme te televizijsko i radio oglašavanje. 



1.8.

	Mjera
	Potpore za zapošljavanje

	Ciljevi
	Poticanje gospodarskih aktivnosti, konkurentnosti i rasta zapošljavanja.


	Nositelji
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpora za sufinanciranje pokrića troškova bruto II plaće u visini do 50% troškova, a najviše do 15.000,00 eura u razdoblju od 12 mjeseci za novozaposlenu osobu. 





Članak 9.

2. Razvoj poduzetničke infrastrukture

Iz područja programa "Razvoj poduzetničke infrastrukture" utvrđuju se sljedeće mjere:
2.1.

	Mjera
	 Poduzetničke zone

	Ciljevi
	Poticanje gospodarskog razvoja i poduzetničkih aktivnosti te pružanje određenih pogodnosti u svrhu privlačenja ulaganja i otvaranja novih radnih mjesta.
 

	Nositelji
	Grad Osijek, nadležni upravni odjeli Grada Osijeka za gospodarstvo, nadležna ministarstva, visoka učilišta, znanstveni instituti i znanstvene organizacije odnosno sve pravne osobe koje u sklopu važećeg zakonskog okvira imaju ovlasti provoditi programe, mjere, aktivnosti i projekte usmjerene na razvoj poduzetništva i poduzetničke infrastrukture. 


	Korisnici
	Gospodarski subjekti pravne i fizičke osobe bez obzira na veličinu, vlasničku strukturu i sjedište.

	Provedba
	Program poticaja i olakšica za poduzetnike koji ulaze u poduzetničku zonu. Program može biti donesen za pojedinačnu poduzetničku zonu ili kao program kojim se obuhvaća više zona. Osnivanje poduzetničkih zona u skladu s važećim propisima. Infrastrukturno opremanje u skladu s važećim propisima.




2.2.

	Mjera
	Potpore poduzetničkim potpornim institucijama

	Ciljevi
	Podupiranje razvoja, ponajprije malog i srednjeg, poduzetništva kroz stvaranje kvalitetnog, korisnički orijentiranog poduzetničkog okruženja i provedbu programa usmjerenih na razvoj poduzetništva. 


	Nositelji
	Grad Osijek, nadležni upravni odjeli Grada Osijeka, nadležna ministarstva, visoka učilišta, znanstveni instituti i znanstvene organizacije odnosno sve pravne osobe koje u sklopu važećeg zakonskog okvira imaju ovlasti provoditi programe, mjere, aktivnosti i projekte usmjerene na razvoj poduzetništva i poduzetničke infrastrukture.

	Korisnici
	Poduzetničke potporne institucije sa sjedištem u Gradu Osijeku osnovane u skladu s važećim propisima.

	Provedba
	Aktom Gradonačelnika odobrava se potpora za aktivnosti ili projekte kao šti su: pružanje savjetodavnih i mentorskih usluga, razvojno-istraživačkih i tehničko-tehnoloških usluga, ciljano privlačenje investicija, pružanje stručne pomoći za razvoj poslovanja, umrežavanje i širenje tržišta, podizanje konkurentske sposobnosti malih i srednjih poduzetnika edukacijom i unapređenjem poduzetničkih vještina, organizacija konferencija i drugih događanja namijenjenih poduzetnicima, inkubiranje stanara i sl.
Potpore za izgradnju, adaptaciju, rekonstrukciju i opremanje infrastrukture.
Potpore se dodjeljuju za aktivnosti koje su dio programa, poslovnog plana ili projekta i dr. dokumenta PPI-a. 

 


	
Članak 10.
3. Financiranje poduzetništva

[bookmark: _Hlk158027244]Iz područja programa "Financiranje poduzetništva" utvrđuje se sljedeća mjera: 
3.1.
	Mjera
	Subvencioniranje kamatne stope za poduzetničke kredite

	Ciljevi
	Povećanje financiranja sektora malog gospodarstva po povoljnim
uvjetima s ciljem očuvanja i unapređenja poslovnih aktivnosti kako bi se povećala konkurentnost i doprinijelo zadržavanju postojeće zaposlenosti, otvaranju novih radnih mjesta te unaprijedilo poslovanje ulaganjem u nove proizvodne i uložne pogone i objekte, kao i procese, odnosno modernizaciju postojećih.  


	Nositelj
	Nadležno ministarstvo, Osječko-baranjska županija, Grad Osijek, nadležni upravni odjel Grada Osijeka za gospodarstvo, poslovne banke.


	Korisnici
	Subjekti malog gospodarstva koji su u cijelosti u privatnom vlasništvu,
ulažu u Gradu Osijeku, a  korisnici su poduzetničkih kredita poslovnih banaka.


	Provedba
	Subvencija kamatne stope na poduzetničke kredite po kreditnim
linijama iz programa nadležnog ministarstva, Osječko-baranjske županije, Grada Osijeka. Subvencija kamatne stope se provodi na temelju donesenih akata i programa nositelja mjere.




3.2.
	Mjera
	Potpore poduzetnicima za suzbijanje negativnih ekonomskih posljedica


	Ciljevi
	Potpora sektoru malog gospodarstva s ciljem očuvanja poslovnih aktivnosti kako bi se doprinijelo zadržavanju postojeće zaposlenosti i likvidnosti

	Nositelj
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpora za sufinanciranje negativnih ekonomskih posljedica do 200,00 eura po radniku. 





Članak 11.

4. Obrazovanje i informiranje u poduzetništvu
Iz područja programa "Obrazovanje i informiranje" utvrđuju se sljedeće mjere: 
4.1.
	Mjera
	Potpore za stručno obrazovanje i osposobljavanje zaposlenika

	Ciljevi
	Unaprjeđivanje	znanja i vještina radi stvaranja preduvjeta za održavanje i razvoj poslovanja poduzetnika.

	Nositelj
	Grad Osijek, nadležni upravni odjel Grada Osijeka za gospodarstvo.

	Korisnici
	Subjekti malog gospodarstva sa sjedištem odnosno prebivalištem na području Grada Osijeka.

	Provedba
	Javni poziv. Potpore za prekvalifikaciju te stručno osposobljavanje i usavršavanje kroz formalne oblike osposobljavanja, a koji se provode kroz programe verificirane od strane ministarstva nadležnog za obrazovanje te potpore za obrazovanje za stjecanje kompetencija potrebnih za rad, a koje su uvjetovane određenim zakonom, odnosno proizlaze iz  potreba radnog mjesta. Maksimalni iznos prihvatljivih troškova (bez PDV-a) u visini od 50%, a najviše do 4.000,00 eura.


	Izuzeće 
	Nisu prihvatljivi troškovi za studiranje, redovno školovanje, seminare, savjetovanja, troškovi sudjelovanja na skupovima, kongresima i radionicama te troškovi putovanja i troškovi nabave stručne literature.



4.2.


	Mjera
	Potpora za stipendije u funkciji gospodarstva

	Ciljevi
	Unapređivanje znanja i vještina studenata radi stvaranja preduvjeta za razvoj poslovanja poduzetnika i osiguravanje novih radnih mjesta te u svrhu privlačenja deficitarnih kadrova.

	Nositelj
	Grad Osijek, nadležni upravni odjel Grada Osijeka za gospodarstvo.

	Korisnici
	Studenti i/ili subjekti malog gospodarstva sa sjedištem odnosno prebivalištem na području grada

	Provedba
	Potpore za stipendije u funkciji poticanja gospodarstva dodjeljuju se u suradnji s gospodarskim subjektima na temelju javnog poziva, a naglasak je na poticanju izvrsnosti i izbora deficitarnih zanimanja.





4.3.

	Mjera
	Potpore za promicanje poduzetništva i obrta

	Ciljevi
	Stvaranje kvalitetnog, korisnički orijentiranog poduzetničkog okruženja. 
Jačanje svijesti o ulozi poduzetništva i obrta kao temelja gospodarskih i općih društvenih vrijednosti. Smanjivanja asimetrije informacija među poduzetnicima u prvom redu MSP-ovima te olakšanje pristupa poslovnim znanjima i vještinama, partnerima i informacijama ključnim za rast i razvoj poslovanja, te unapređenja gospodarske uspješnosti, povećanja postotka MSP-ova koji opstaju na tržištu.


	Nositelj
	Grad Osijek, nadležni upravni odjel Grada Osijeka za gospodarstvo.

	Korisnici
	Gospodarski subjekti bez obzira na veličinu, vlasničku strukturu i
sjedište, ustanove, odnosno sve pravne osobe koje u sklopu važećeg zakonskog okvira imaju ovlasti provoditi programe, mjere, aktivnosti i projekte usmjerene na razvoj poduzetništva i poduzetničke infrastrukture. i dr.


	Provedba
	[bookmark: _Hlk161405709]Aktom Gradonačelnika odobrava se stručna, operativna i financijska potpora za organizaciju gospodarskih manifestacija,	znanstveno-stručnih skupova, sajmova te ostalih      događanja i projekata usmjerenih na promicanje poduzetništva, razvoj poslovanja, umrežavanje i širenje tržišta, unapređenje konkurentnosti, pristupa poslovnim znanjima i vještinama, partnerima i informacijama ključnim za rast i razvoj poslovanja, te unapređenja gospodarske uspješnosti. 





VI. SREDSTVA ZA PROVEDBU PROGRAMA
Članak 12.
Sredstva za provedbu mjera iz ovoga programa osiguravaju se u Proračunu Grada  Osijeka i iz drugih izvora ovisno o nositelju provedbe mjere.
Sredstva za provedbu mjera iz ovog programa, a koja su osigurana u Proračunu Grada Osijeka pojedinom korisniku dodjeljuju se aktom Gradonačelnika Grada Osijeka.


VII. PROVEDBA MJERA IZ PROGRAMA KOJE PREDSTAVLJU POTPORU MALE VRIJEDNOSTI
Članak 13.

Za provedbu mjera iz Programa, koje predstavljaju potporu male vrijednosti, Gradonačelnik objavljuje javni poziv.
Javni poziv može se objaviti za jednu ili za više mjera iz Programa.
Javni poziv se objavljuje na web stranici Grada www.osijek.hr, u dnevnom tisku objavljuje se javni poziv ili samo obavijest o objavljenom javnom pozivu.
Javni poziv je otvoren za podnošenje prijava do iskorištenja sredstava, odnosno najkasnije do datuma utvrđenog javnim pozivom.
Prijava na javni poziv podnosi se na obrascu prijave, koji izrađuje nadležni upravni odjel, uz koji se prilaže odgovarajuća dokumentacija.
Za provedbu javnog poziva Gradonačelnik imenuje Povjerenstvo, koje razmatra pristigle prijave i daje prijedlog za dodjelu potpore.
Na temelju prijedloga Povjerenstva Gradonačelnik dodjeljuje potporu male vrijednosti.
Potpore na temelju akta Gradonačelnika dodjeljuju se za mjeru 2.2. Potpore poduzetničkim potpornim institucijama iz članka 9. u sklopu Razvoja poduzetničke infrastrukture te za mjeru 4.3. Potpore za promicanje poduzetništva i obrta iz članka 11. u sklopu Obrazovanja i informiranja poduzetništva.
Kada se potpore dodjeljuju na temelju akta Gradonačelnika, dodjela potpore može uslijediti na temelju zahtjeva nadležnom upravnom odjelu za dodjelom potpore za provedbom aktivnosti, a zahtjev obavezno sadrži: 
· Podatke o korisniku podnositelju zahtjeva (naziv, adresa, OIB, IBAN)
· Opis aktivnosti za koju se traži potpora uz opis cjelokupnog programa, projekta, manifestacije i dr.
· Poslovni plan i/ili program, opis projekta u kojem je navedena aktivnost za koju se traži potpora
· Ukupni iznos troška za provedbu aktivnosti te iznos koji se traži od Grada Osijeka


VIII. PRIJELAZNE I ZAVRŠNE ODREDBE
Članak 14.
[bookmark: _Hlk162004079]Danom stupanja na snagu ovog programa prestaje važiti Opći program poticanja razvoja poduzetništva na području Grada Osijeka (Službeni Glasnik Grada Osijeka br. 11/15, 4/17, 14/17, 22/18, 4/19, 3/20 i 7/22).
Članak 15.
Ugovori sklopljeni na temelju Općeg programa poticanja razvoja poduzetništva na području Grada Osijeka (Službeni Glasnik Grada Osijeka br. 11/15, 4/17, 14/17, 22/18, 4/19, 3/20 i 7/22), ostaju na snazi do isteka vremena na koje su sklopljeni. 

[bookmark: _Hlk162004141]Članak 16.
Ovaj program stupa na snagu osmog dana od dana objave u Službenom glasniku Grada Osijeka.

KLASA: 302-02/21-01/1

